Սույն գործի ընթացքում, վարչապետերից բացի, փոխվել են նաև նույն թվով դատավորներ: Ներկա պահին գործը քննում է ՀՀ Սյունիքի մարզի ընդհանուր իրավասության առաջին ատյանի դատարանի Գորիսի նստավայրի դատավոր Դավիթ Սարգսյանը: Ըստ www.datalex.am կայքի` սույն գործով վարույթն ընդունվել է 2017 թվականի մարտի 14-ին:«Կապանի երեխաների պաշտպանության և խնամքի գիշերօթիկ հաստատություն» ՊՈԱԿ-ի արդեն նախկին տնօրեն Դավիթ Համբարձումյանին մեղադրանք է առաջադրվել այն բանի համար, որ նա, հանդիսանալով պաշտոնատար անձ և օժտված լինելով գույքի, նյութական արժեքների տնօրինման, կառավարման լիազորություններով, պաշտոնական դիրքն օգտագործելով, յուրացրել է մոտ 4 մլն ՀՀ դրամ արժողությամբ անվադողեր, հանդերձանք, կատարել պաշտոնական կեղծիք: Դ. Համբարձումյանի հետ միասին մեղադրյալի աթոռին են նստել նաև Ռադիկ Օհանյանը` ում մեղադրանք է առաջադրվել այն բանի համար, որ նա կազմել է կեղծ ֆակտուրաներ, ինչպես նաև Սիրվարդ Մինասյանին, Ժաննա Պողոսյանին, Էդգար Համբարձումյանին` կեղծ ելքի ֆակտուրաներ կազմելու համար: Վերջիններիս դատարանը` որպես խափանման միջոց, կիրառել է ստորագրություն չհեռանալու մասին: